I Sæby Lystbådehavn har havnefoged Birger Isaksen været rundt og sikre havnen så godt som muligt. Klokken 18 stod vandet 1,25 meter over normalen, men der stopper det sandsynligvis ikke. - Vi forventer, at det bliver ved med at stige frem til klokken 20.30 i aften, siger han. Lige nu ligger der cirka 50 både i I lystbådehavnen, og man har garderet sig så godt som det er muligt på vandmasserne, der stadig presser på efter gårdsdagens storm. - Vi har slukket for alt elektricitet, der kan risikere at bliver oversvømmet, så der ikke sker nogen kortslutninger, og så har vi skrevet rundt til alle bådejere og opfordret dem til at kigge til deres både og få løsnet fortøjningerne. Politiet advarer De store mængder vand skaber også problemer inde i Limfjorden. Midt- og Vestjyllands Politi advarede tidligere på Twitter om at færdes på oversvømmede havnearealer, fordi der er risiko for at overse kajkanten, og ryge i vandet. Også her forventes vandstanden at fortsætte med at stige de næste par døgn. DMI regner med at vandstanden kan stige op imod 1,40 og 1,80 meter over normal vandstand.

Referat:
I Sæby Lystbådehavn forventes vandet at blive ved med at stige frem til klokken 20.30 mandag aften.